APROBACIÓN DEFINITIVA ESTATUTOS DO PADROADO MUNICIPAL MONTE SANTA TREGA
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 17/06/2016)

O Pleno do Concello da Guarda en sesión de data 27 de maio de 2016 acordou a resolución de alegacións e a aprobación definitiva da modificación dos Estatutos do Padroado Monte Santa Trega, e se procede á súa publicación íntegra: No ámbito da competencia municipal que con carácter xeral se sinala nos correspondentes artigos da Lei de Bases de Réxime Local e artigos 85 ó 88 do Regulamento de Servizos das Corporacións Locais, o Concello da Guarda constitúe o Organismo Público Autónomo denominado PADROADO MONTE SANTA TREGA do que forman o propio Concello, as Comunidades de Montes en Man Común da Guarda e Camposancos, a Consellería de Cultura, a de Medio rural e a Deputación de Pontevedra, sen prexuízo doutras entidades administrativas, persoas físicas ou personalidade xurídicas públicas ou privadas que poidan formar parte no futuro. O Padroado ten personalidade xurídica propia e patrimonio especial e establece o seu domicilio na Praza do Reló, nº 1 da Guarda. A finalidade xenérica deste Padroado é a conservación, protección e valorización do Monte Sta. Trega no seu conxunto, nomeadamente os restos arqueolóxicos declarados Ben de Interese Cultural no 1931 e o Museo Arqueolóxico de Sta. Trega (MASAT) tamén declarado BIC no 1962. Como finalidades específicas, ten as seguintes: En ningún caso o Padroado terá facultade de intervención sobre as concesións que as Comunidades de Montes outorgaran como propietarias dos citados monte veciñais salvo autorización expresa das Comunidades e demais titulares do Monte. Para o cumprimento das súas finalidades, o Padroado rexerase polo previsto nestes Estatutos, e no non previsto neles, polas normas legais e regulamentarias referentes ás entidades locais ou ás de carácter administrativo e civil que lles sexa de aplicación. O goberno e a administración do Padroado estarán a cargo dos seguintes órganos persoais e colexiados: Exercerá como Presidente o Alcalde ou Alcaldesa da Guarda. De consideralo oportuno, o Alcalde ou Alcaldesa poderá delegar a Presidencia do Padroado nun Concelleiro ou Concelleira do Concello da Guarda. Ao Presidente correspóndenlle as seguintes atribucións: Todas aquelas funcións que non estean expresamente atribuídas ó Pleno do Padroado ou á Comisión Permanente. Composición. A Comisión Permanente estará integrada por un Presidente ou Presidenta e tantos vogais como comunidades de montes pertenzan ó Padroado en cada momento. Exercerá como Presidente o Alcalde ou Alcaldesa do Concello da Guarda ou o Concelleiro ou Concelleira no que delegue. Exercerán como vogais un representante de cada comunidade de montes que teña representación no Pleno do Padroado Poderá participar nas reunións da Comisión, con voz e sen voto, calquera membro do Padroado se, entre as cuestións a tratar, figura algunha que é materia de interese da institución ou organismo que representa. Para tal efecto remitirase a orde do día da Comisión Permanente a todos os membros do pleno do Padroado para o coñecemento dos temas a tratar. Competencias. Son competencias da Comisión Permanente: Todos os asuntos que expresamente lle delegue o Pleno do Padroado. A Comisión Permanente celebrará reunións con carácter ordinario cada catro meses, e con carácter extraordinario sempre que así sexa convocada polo Presidente ou cando o soliciten dous dos seus membros. Composición. O Pleno do Padroado estará integrado; sen prexuízo de que podan incorporase representantes doutras entidades administrativas, persoas físicas ou personalidades xurídicas públicas ou privadas no futuro, polos seguintes membros: O Pleno do Padroado reunirase en sesión ordinaria unha vez ao ano e en sesións extraordinarias sempre que sexa convocado polo seu Presidente ou Presidenta ou cando o soliciten a cuarta parte dos seus membros. Son competencias do Pleno do Padroado as seguintes: Todas aquelas facultades que non lle estean expresamente encomendadas e que de forma expresa lle atribúa a normativa vixente sobre organismos autónomos. Os cargos da Comisión Permanente e do Pleno do Padroado non percibirán retribucións específicas, sen prexuízo de que os seus membros poidan percibir aquelas que en concepto de desprazamento e dietas ou por dedicación especial se acorden. Todos os membros dos órganos de goberno do Padroado exercerán o seu mandato mentres ostenten a representación do cargo polo que foran elixidos. En todo o relativo á convocatoria, celebración e funcionamento a Comisión Permanente e o Pleno do Padroado suxeitaranse ó disposto nestes Estatutos, e con carácter supletorio ó que estableza a normativa de réxime local. O persoal ó servizo do Padroado estará integrado por: O Patrimonio do Padroado estará constituído por: Os recursos económicos do Padroado estarán constituídos por: Para acudir a operacións de crédito o Padroado deberá cumprir a totalidade da normativa aplicable ao endebedamento das entidades locais, sendo competencia do Pleno ou do Presidente a súa concertación segundo a distribución de competencias establecida nos artigos 6 e 12 dos Estatutos. O orzamento do Padroado será formado polo seu Presidente e ao mesmo deberá unirse a totalidade da documentación esixida no artigo 168.1 do Texto Refundido da Lei Reguladora de Facendas Locais, debendo remitirse antes do 15 de setembro de cada ano ao Concello. Para a elaboración do orzamento consignaranse os créditos necesarios para atender a totalidade das obrigas do Padroado e os ingresos que se vai estimar percibir no exercicio. A diferenza entre os gastos obrigatorios e as previsións totais de ingresos, destinarase a partes iguais entre as comunidade de montes que teñan representación no Padroado e o Concello, de conformidade co seguinte procedemento: 1.- Consignarase nos orzamentos no capítulo 4 o 50% da cantidade destinada ás transferencias ás entidades anteriores e no capítulo 7 o outro 50%. 2.- Antes do 30 de xuño do exercicio seguinte, cada unha das entidades deberá presentar un proxecto de gastos a realizar no Padroado coa cantidade consignada no Orzamento para as mesmas, que deberá reverter en actuacións de limpeza, conservación e melloras no Monte.3.- O presidente do Padroado aprobará o proxecto presentado por cada unha das entidades e levará a cabo as modificacións de crédito necesarias no orzamento para poder afrontar o pago a cada unha delas.4.- Antes do 15 de decembro de cada ano, e para que o Padroado proceda a transferir a cantidade consignada nos orzamentos para as transferencias finalistas, o Concello da Guarda e as comunidades de montes que pertenzan ao Pleno do Padroado deberán presentar: O Padroado realizará e aprobará antes do 15 de febreiro de cada ano a liquidación do orzamento do ano anterior e en unión coa totalidade da documentación esixida no Texto Refundido da Lei Reguladora de Facendas Locais, o elevará ao Concello antes do 20 de febreiro seguinte. O Padroado poderá transferir os bens adquiridos polo mesmo co propósito de devolvelos ó tráfico xurídico, de acordo cos seus fins peculiares e coas limitacións, en canto a bens inmobles, que establece a Lei 13/1.989, de 20 de outubro, aprobada polo Parlamento Galego, e sempre que estes entrasen a formar parte da cualificación e natureza xurídica que lle foi asinada ao Monte Santa Trega, en aplicación desa Lei e resolución clasificatoria do xurado Provincial. O Concello poderá suspender os acordos do Pleno do Padroado cando estime que recaen sobre asuntos que non sexan da súa competencia ou constitúan infracción manifesta das leis. A fiscalización e réxime de suspensión e impugnación dos acordos queda sometida ó réxime xeral establecido para os acordos das Corporacións Locais. O Concello da Guarda poderá examinar en calquera momento por medio dos seus funcionarios e técnicos a marcha dos servizos administrativos e contables do Padroado e comprobar a correcta aplicación dos medios económicos e materiais que se lle tiveran facilitado. Os acordos do Pleno do Padroado non necesitarán ser ratificados polo Concello, a non ser que así se determine nestes Estatutos ou veña preceptuado por imperativo legal. Os acordos dos órganos reitores do Padroado non implicarán compromiso ningún para o Concello da Guarda máis alá do establecido na lexislación vixente, e se son adoptados en contradición con ela ou con estes Estatutos, serán responsables ós seus efectos económicos e de toda índole, as persoas que os votasen favorablemente. A Comisión e o Pleno do Padroado celebrará sesións ordinarias coa periodicidade que se establece nos artigos 9 e 11º. A convocatoria da Comisión e do Pleno corresponden ó seu Presidente e efectuaranse cunha antelación mínima de cinco días hábiles, agás as urxentes. As convocatorias acompañaranse da acta ou actas que deban ser aprobadas na sesión. Os expedientes da sesión estarán a disposición dos membros dos órganos colexiados desde o mesmo día da convocatoria na Secretaría deste organismo autónomo para o seu exame e consulta. A válida celebración das sesións da Comisión Permanente requirirá a presenza de todos os seus membros. De non asistir todos eles será suficiente a presenza de dous dos seus membros en segunda convocatoria que se reunirán media hora máis tarde. Os asuntos aprobaranse por maioría simple dos presentes, decidindo os empates o voto de calidade do Presidente. A válida celebración das sesións do Pleno requirirá a presenza da maioría absoluta dos seus compoñentes, en primeira convocatoria, e un mínimo de cinco membros en segunda convocatoria, media hora máis tarde. Os asuntos aprobaranse por maioría simple dos presentes, decidindo os empates o voto de calidade do Presidente. En todo o non previsto nos artigos anteriores no relativo ó funcionamento do Padroado, rexerán as disposicións de réxime Local, que regulan o funcionamento do Pleno do Concello. Os acordos do Pleno do Padroado e as resolucións do Presidente serán recorribles en alzada ante o Presidente da mesma, e os deste esgotarán a vía administrativa e serán executivos e impugnables ante os Tribunais competentes. O Concello exercerá a facultade de tutela mediante a aprobación por parte dos órganos que ao mesmo lle corresponden, e comprenderá as seguintes actuacións do Padroado: A modificación destes Estatutos axustarase ós mesmos trámites esixidos para a súa aprobación. O Padroado constitúese por tempo indefinido e poderá ser disolto: Unha vez extinguido o Padroado, reverterán nas Comunidades de Montes que pertenzan ó Padroado todos os dereitos reais e persoais que se constituirán ó amparo da presente situación, atribuíndo a titularidade dos mesmos á comunidade propietaria dos terreos onde se estableceran tales dereitos, e establecendo neste caso, as compensacións económicas respecto da outra comunidade para o suposto de que se establecese unha substancial diferenza económica por tal motivo. E, en canto ós demais bens e dereitos que conforman o patrimonio do Padroado e que non estean ou pertenzan ós Montes Veciñais de Camposancos ou da Guarda, repartiranse a partes iguais entre o Concello da Guarda e as Comunidades de Montes que pertenzan ó Padroado. Debendo así mesmo quedar desafectados todos aqueles bens, dereitos e accións que formen parte integrante dos montes veciñais, dos que o ámbito territorial comprende o mesmo Padroado. Os presentes Estatutos entrarán en vigor ó día seguinte da súa aprobación definitiva e tras cumprimentar os trámites de información pública e audiencia ós interesados ós que fai referencia o art.49 de LBRL. A modificación dos mesmos aterase ós trámites legais obrigados e poderá ser proposta polo Padroado ou por iniciativa do propio Concello.” Na Guarda, a 30 de maio de 2016.—O Alcalde, Antonio Lomba Baz.